text: Det vil Ellen Trane gøre ved sundheden 
  28 november 2016 kl. 11.19
  Den nye sundhedsminister vil bl.a. arbejde for at udligne ulighederne i sundheden i Danmark. 
  Ellen Trane Nørby fra Sønderborg skifter sit ministerium  for børn, undervisning og ligestilling ud med Sundhedsministeriet efter Sophie Løhde. Mandag morgen på vej ind på Christiansborg sagde hun om sin nye ministerpost:
  - Det er klart, at når de Konservative og Liberal Alliance skal have ministerposter og mit tidligere ministerium bliver delt op på tre, så skal der nye udfordringer til, og jeg glæder mig til at fortsat løfte arven på et meget vigtigt velfærdsområde.
  - Sophie Løhde har gjort det rigtigt godt, så det er noget af en opgave at løfte, og det er en prioritetsopgave for regeringen, for sundheds- og ældreområdet berører rigtig mange danskere.
  Ellen Trane Nørby, ny sundhedsminister: " Der er for stor ulighed i sundhed for demente og kroniske paatienter både geografisk, men også i forhold til de sociale grupper"
  - Jeg vil fortsætte den linie, der er lagt og sikre et sundhedsvæsen i verdensklasse, sikre, at kræftplan 4 nu bliver gennemført, en styrket indsats på psykiatriområdet, og når vi taler demens, vores kroniske patienter,  kan vi se, at der er for stor forskel. Der er for stor ulighed i sundhed både geografisk, men også i forhold til de sociale grupper. Det er noget af det, regeringen har sat fokus på, så der er et arbejde forude, sagde Danmarks nye sundhedsminister, Ellen Trane Nørby.
  Opdateret: Ellen Trane Nørby siger til  TV SYD, at det bliver et fokusopmråde for hende at udligne de geografiske og sociale forskelle i behandlingskvaliteten ved at søge at forbedre rekrutteringen af sundhedspersonale, bl.a. læger, til hele Danmark.
  Også til vores landsdel, siger ministeren, som også vil forbedre indsatsen for psykisk syge.
  -Både når vi bliver syge på krop og på sjæl, er der behov for en sammenhængende behandling, og det psykiatriske område har ikke hidtil haft tilstrækkeligt fokus. Det skal det have nu, siger den nye sundhedsminister Ellen Trane Nørby til TV SYD.
  Ellen Trane Nørby:
  MedlemsperiodeFolketingsmedlem for Venstre i Sydjyllands Storkreds fra 13. november 2007.Folketingsmedlem for Venstre i Sønderjyllands Amtskreds fra 8. februar 2005 til 13. november 2007.Kandidat for Venstre i Sønderborgkredsen fra 2004.Parlamentarisk karriereMinister for børn, undervisning og ligestilling fra 28. juni 2015.Politisk ordfører 2011-2014, medieordfører 2006-2015, socialordfører og ligestillingsordfører 2007-2011 og kulturordfører 2005-2007.Uddannelse og erhvervSidefag i samfundsfag, Københavns Universitet, fra 1999 til 2001.Cand.mag. i kunsthistorie, Københavns Universitet, fra 1998 til 2005.Gymnasium, Lemvig, fra 1995 til 1998.Folkeskole, Nørre Nissum, fra 1985 til 1995.Politisk medarbejder, Christiansborg, fra 1999 til 2004.Diverse studie- og vikarstillinger.TillidshvervPræsident for LYMEC, European Liberal Youth 2002-2004, vicepræsident 1999-2002. Kandidat ved europaparlamentsvalget for Venstre i Københavns Amt i 2004. Formand for Venstres europaudvalg 2004-2009. Næstformand for Den Danske Europabevægelse 2007-2013, fungerende formand 2012-2013.PublikationerMedforfatter til bogen »Smag på Europa – med honning & chili«, Saxo, 2004. Initiativtager til og redaktør af bogen »Flere med - nye regler«, Forlagskompagniet, 2004. Har bidraget til flere andre bøger. Har skrevet klummer til LO's Ugebrevet A4, det politiske magasin RÆSON og diverse andre blade og magasiner.
  
  
  